बेबायदिनो मंगलबारखालि कक्राझार जिलानि गसाइगाव महखुमानि सिङाव थानाय श्रीरामपुर VCDC नि सिङाव थानाय श्रीरामपुर जुनिअर फरायसालिमायाव गोबां रायजो राजाफोरा सोरखारनि थिनानै होनाय नेम खानथिखौ नेवसिनानै गोबां सुबुं थुबुर जानायखौ नुनो मोनदों। मोनथिनो मोननाय बादिबा श्रीरामपुर VCDC नि सेयारमेन बिथां हरे कृष्ण देबनाथआ अरुनदय आस’निनि भेरिफिकेसननि थाखाय माखासे फोरमान बिलाइ जमा लादों बेनि थाखायनो गोबां रायजो राजाफोरा थुबुर जादों।